Пад грыфам Дзяржаўнага камітэта па навуцы і тэхналогіях Рэспублікі Беларусь і Нацыянальнай акадэміі навук Беларусі выйшаў з друку аналітычны даклад "Аб стане і перспектывах развіцця навукі ў Рэспубліцы Беларусь па выніках 2009 года". Даклад падрыхтаваны на падставе матэрыялаў рэспубліканскіх органаў дзяржаўнага кіравання, іншых дзяржаўных арганізацый, падпарадкаваных Ураду Рэспублікі Беларусь, НАН Беларусі і іншых навуковых арганізацый, вытворчых прадпрыемстваў, фінансавых устаноў і іншых крыніц. Ён абагульняе шырокую інфармацыю аб стане навукова-тэхнічнай сферы і інавацыйнай дзейнасці Беларусі ў 2009 г., адлюстроўвае выніковасць даследаванняў і распрацовак, праблемы і перспектывы развіцця беларускай навукі.